title: Komisjoni direktiiv 2003/125/EÜ, 22. detsember 2003, millega rakendatakse Euroopa Parlamendi ja nõukogu direktiivi 2003/6/EÜ seoses investeerimissoovituste erapooletu esitamise ja huvide konflikti avalikustamisegaEMPs kohaldatav tekst.

text:
Tähtis õiguslik teade

|

32003L0125

Euroopa Liidu Teataja L 339 , 24/12/2003 Lk 0073 - 0077

		Komisjoni direktiiv 2003/125/EÜ,22. detsember 2003,millega rakendatakse Euroopa Parlamendi ja nõukogu direktiivi 2003/6/EÜ seoses investeerimissoovituste erapooletu esitamise ja huvide konflikti avalikustamisega(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 2003. aasta 28. jaanuari direktiivi 2003/6/EÜ siseringitehingute ja turuga manipuleerimise (turu väärkasutamise) kohta, [1] eriti selle artikli 6 lõike 10 kuuendat taanet,olles küsinud tehnilist nõu Euroopa väärtpaberituru reguleerijate komiteelt (CESR) [2]ning arvestades järgmist:(1) Teabe erapooletuks, selgeks ja täpseks esitamiseks ning huvide ja huvide konflikti avalikustamiseks on vaja ühtlustatud norme, mida peavad järgima need isikud, kes koostavad või levitavad investeerimisstrateegiat käsitlevaid soovitusi või ettepanekuid sisaldavat teavet, mis on mõeldud teabejaotuskanalitele või üldsusele. Eeskätt eeldab turu terviklikkus investeerimisstrateegiat käsitlevate soovitusi või ettepanekuid sisaldava teabe esitamisel rangete erapooletus-, ausus- ja läbipaistvusnõuete järgimist.(2) Investeerimisstrateegia soovitamine või väljapakkumine toimub kas otse (näiteks soovitused "osta", "hoida" või "müüa") või kaudselt (viidates taotlushinnale või muul viisil).(3) Investeerimisnõuandeid, mis seisnevad kliendile isikliku soovituse andmises ühe või mitme finantsinstrumentidega seotud tehingu suhtes (eeskätt klientidele selliste mitteametlike lühiajalise investeerimise soovituste andmises, mis pärinevad investeerimisühingu või krediidiasutuse müügi- või kauplemisosakonnast) ja mis tõenäoliselt ei muutu üldsusele kättesaadavaks, tuleks iseenesest käsitleda soovitustena käesoleva direktiivi tähenduses.(4) Investeerimissoovitusi, mis võivad olla investeerimisotsuste aluseks, tuleks koostada ja levitada eriti hoolikalt, et vältida turuosaliste eksitamist.(5) Investeerimissoovituste koostaja isik, tema järgitavad äritegevuseeskirjad ja tema pädeva asutuse nimi tuleks avalikustada, kuna see võib olla väärtuslik teave investoritele oma investeerimisotsuste tegemisel.(6) Soovitused tuleks esitada selgelt ja täpselt.(7) Investeerimisstrateegiat soovitavate või väljapakkuvate isikute oma huvid või huvide konflikt võivad mõjutada arvamust, mida nad investeerimissoovitustes väljendavad. Teabe erapooletuse ja usaldusväärsuse hindamise võimalikkuse tagamiseks tuleks asjakohaselt avalikustada märkimisväärsed majanduslikud huvid finantsinstrumentide suhtes, mida investeerimisstrateegiat käsitlev soovitus hõlmab, või huvide konflikt või käsutussuhe emitendi suhtes, keda teave otse või kaudselt käsitleb. Käesoleva direktiiviga ei tohiks siiski kohustada investeerimissoovitusi koostavaid asjaomaseid isikuid rikkuma teabepiiranguid, mis on kehtestatud huvide konflikti tõkestamiseks ja vältimiseks.(8) Investeerimissoovitusi võib muutmata, muudetud või kokkuvõtte kujul levitada muu isik peale koostaja. Viis, kuidas levitajad selliseid soovitusi käsitlevad, võib märgatavalt mõjutada seda, kuidas investorid neid soovitusi hindavad. Eelkõige võib investoritele oma investeerimisotsuste tegemisel väärtuslikuks teabeks osutuda investeerimissoovituste levitaja isik, tema järgitavad äritegevuseeskirjad või algse soovituse muutumise ulatus.(9) Investeerimissoovituste avaldamisel veebilehtedel tuleb järgida kolmandatesse riikidesse isikuandmete edastamise eeskirju, mis on sätestatud Euroopa Parlamendi ja nõukogu 1995. aasta 24. oktoobri direktiivis 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta. [3](10) Krediidivõime hindamise asutused annavad arvamusi teatava emitendi krediidivõime või finantsinstrumendi usaldusväärsuse kohta teatava kuupäeva seisuga. Iseenesest ei kujuta need arvamused soovitusi käesoleva direktiivi tähenduses. Siiski peaksid krediidivõime hindamise asutused kaaluma selliste sisemiste tegevuspõhimõtete ja sisekorra vastuvõtmist, mille eesmärk on tagada, et nende avaldatavad krediidivõime/usaldusväärsuse hinnangud esitatakse erapooletult ja et nad avaldavad nõuetekohaselt kõik olulised huvid või huvide konfliktid, mis on seotud finantsinstrumentide või emitentidega, mida või keda nende antud krediidivõime/usaldusväärsuse hinnangud käsitlevad.(11) Käesolevas direktiivis austatakse põhiõigusi ning selles järgitakse iseäranis Euroopa Liidu põhiõiguste hartas, eriti selle artiklis 11, ja Euroopa inimõiguste konventsiooni artiklis 10 tunnustatud põhimõtteid. Käesolev direktiiv ei takista liikmesriike mingil viisil kohaldamast oma põhiõiguslikke sätteid, mis käsitlevad ajakirjandusvabadust ja sõnavabadust massiteabevahendites.(12) Käesolevas direktiivis sätestatud meetmed on kooskõlas Euroopa väärtpaberikomitee arvamusega,ON VASTU VÕTNUD KÄESOLEVA DIREKTIIVI:I PEATÜKKMÕISTEDArtikkel 1MõistedLisaks direktiivis 2003/6/EÜ sätestatutele kasutatakse käesolevas direktiivis järgmisi mõisteid:1. investeerimisühing – nõukogu direktiivi 93/22/EMÜ [4] artikli 1 punktis 2 määratletud isik;2. krediidiasutus – Euroopa Parlamendi ja nõukogu direktiivi 2000/12/EÜ [5] artikli 1 punktis 1 määratletud isik;3. soovitus – teabejaotuskanalitele või üldsusele mõeldud uurimisandmed või muu teave, milles otse või kaudselt soovitatakse või pakutakse välja investeerimisstrateegiat, mis käsitleb ühte või mitut finantsinstrumenti või finantsinstrumentide emitenti, kaasa arvatud arvamused selliste instrumentide praeguse või tulevase väärtuse või hinna kohta;4. uurimisandmed või muu teave, milles soovitatakse või pakutakse välja investeerimisstrateegiat:a) teave, mille on koostanud sõltumatu analüütik, investeerimisühing, krediidiasutus või mõni muu isik, kelle põhitegevus on soovituste koostamine, või füüsiline isik, kes nende heaks töötab töölepingu alusel või muul viisil, ja milles otse või kaudselt väljendatakse teatavat investeerimissoovitust mõne finantsinstrumentide emitendi või finantsinstrumendi suhtes;b) teave, mille on koostanud mõni muu isik peale alapunktis a osutatute ja milles otse soovitatakse teatavat investeerimisotsust mõne finantsinstrumendi suhtes;5. asjaomane isik – füüsiline või juriidiline isik, kes koostab või levitab soovitusi oma kutse- või äritegevuse käigus;6. emitent – soovitusega otse või kaudselt hõlmatud finantsinstrumendi emitent;7. teabejaotuskanal – kanal, mille kaudu teave tehakse või tõenäoliselt tehakse üldsusele kättesaadavaks. "Üldsusele tõenäoliselt kättesaadavaks tehtav teave" on teave, mille juurde pääseb suur hulk isikuid;8. asjakohane korraldus – liikmesriikides kehtiv korraldus, sealhulgas enesejärelevalvekord, nagu osutatud direktiivis 2003/6/EÜ.II PEATÜKKSOOVITUSTE KOOSTAMINEArtikkel 2Soovituste koostaja isik1. Liikmesriigid tagavad, et kehtib asjakohane korraldus, mis tagab, et igas soovituses märgitakse selgelt ja nähtavalt selle koostamise eest vastutav isik, eelkõige soovituse koostanud füüsilise isiku nimi ja ametinimetus ning selle koostamise eest vastutava juriidilise isiku nimi.2. Kui asjaomane isik on investeerimisühing või krediidiasutus, nõuavad liikmesriigid asjaomase pädeva asutuse nime avalikustamist.Kui asjaomane isik ei ole investeerimisühing ega krediidiasutus, kuid tema suhtes kohaldatakse enesejärelevalvenorme või tegevuseeskirju, tagavad liikmesriigid, et esitatakse viide nendele normidele või eeskirjadele.3. Liikmesriigid tagavad, et kehtib asjakohane korraldus, mis tagab, et lõigetes 1 ja 2 sätestatud nõudeid kohandatakse nii, et need ei oleks ebavõrdelised mittekirjalike soovituste puhul. Selline kohandamine võib hõlmata viidet kohale, kus üldsus pääseb selliste avalikustatud andmete juurde otse ja hõlpsasti, nagu näiteks asjaomase isiku vastavale veebilehele.4. Lõikeid 1 ja 2 ei kohaldata ajakirjanikele, kelle kohta kehtib liikmesriikides samaväärne asjakohane korraldus, sealhulgas samaväärne asjakohane enesejärelevalvekord, tingimusel et sellise korralduse mõju on sarnane lõigetes 1 ja 2 sätestatuga.Artikkel 3Soovituste erapooletu esitamise üldnorm1. Liikmesriigid tagavad, et kehtib asjakohane korraldus, mis kindlustab, et kõik asjaomased isikud püüavad mõistlikkuse piires tagada, et:a) asjaolud on selgelt eristatud tõlgendustest, hinnangutest, arvamustest ja muud liiki teabest, mis ei kujuta endast asjaolusid;b) kõik allikad on usaldusväärsed või juhul, kui allika usaldusväärsus on kaheldav, on see selgelt nimetatud;c) kõik hinnangud, prognoosid ja taotlushinnad on selgelt märgistatud sellistena ning nende koostamisel tehtud või kasutatud olulised eeldused on esitatud.2. Liikmesriigid tagavad, et kehtib asjakohane korraldus, mis tagab, et mittekirjalike soovituste puhul kohandatakse lõikes 1 sätestatud nõudeid nii, et need ei oleks ebavõrdelised.3. Liikmesriigid kohustavad kõiki asjaomaseid isikuid mõistlikkuse piires tagama, et pädevate asutuste nõudmisel saab tõendada kõikide soovituste mõistlikkust.4. Lõikeid 1 ja 3 ei kohaldata ajakirjanikele, kelle kohta kehtib liikmesriikides samaväärne asjakohane korraldus, sealhulgas samaväärne asjakohane enesejärelevalvekord, tingimusel et sellise korralduse mõju on sarnane lõigetes 1 ja 3 sätestatuga.Artikkel 4Soovituste erapooletu esitamisega seotud lisakohustused1. Kui asjaomane isik on sõltumatu analüütik, investeerimisühing, krediidiasutus, mõni seotud juriidiline isik või mõni muu asjaomane isik, kelle põhitegevus on soovituste koostamine, või füüsiline isik, kes nende heaks töötab töölepingu alusel või muul viisil, tagavad liikmesriigid lisaks artiklis 3 sätestatud kohustuste täitmisele, et kehtib asjakohane korraldus, mis kindlustab, et see isik püüab mõistlikkuse piires tagada vähemalt, et:a) kõik sisulise tähtsusega allikad, sealhulgas asjaomane emitent, üheskoos asjaoluga, kas soovitus on sellele emitendile teatavaks tehtud ja kas seda on teatavakstegemise järel enne levitamist muudetud, on sobivalt märgitud;b) finantsinstrumendi või finantsinstrumendi emitendi hindamisel või finantsinstrumendi taotlushinna määramisel kasutatud alustest või võtetest on tehtud asjakohane kokkuvõte;c) antud soovituste (nagu soovitused "osta", "müüa" või "hoida"), mis võivad sisaldada nendes käsitletava investeeringu aega, tähendust on sobivalt selgitatud ja on esitatud kõik asjakohased ohuhoiatused, sealhulgas asjakohaste eelduste tundlikkuse analüüs;d) viidatakse soovituse võimaliku ajakohastamise kavandatud sagedusele ja võimalikele suurtele muudatustele varem teatatud tegevuspõhimõtete kohaldamisalas;e) märgitakse selgelt ja nähtavalt kuupäev, mil soovitus esimest korda avalikustati, samuti iga mainitud finantsinstrumendi hinna kuupäev ja kellaaeg;f) juhul kui soovitus erineb selle avalikustamisele vahetult eelnenud 12 kuu jooksul sama finantsinstrumendi või emitendi kohta antud soovitusest, on selline muutus ja varasema soovituse kuupäev märgitud selgelt ja nähtavalt.2. Liikmesriigid tagavad, et juhul, kui lõike 1 punktides a, b ja c sätestatud nõuded on levitatava soovituse pikkuse suhtes ebavõrdelised, piisab sellest, kui soovituses viidatakse selgelt ja nähtavalt kohale, kus üldsus pääseb otse ja hõlpsasti nõutava teabe juurde, nagu näiteks asjaomase isiku vastaval veebilehel olevale otselingile selle teabe juurde, tingimusel et kasutatud hindamisaluseid või -võtteid ei ole muudetud.3. Liikmesriigid tagavad, et kehtib asjakohane korraldus, mis tagab, et mittekirjalike soovituste puhul kohandatakse lõikes 1 sätestatud nõudeid nii, et need ei oleks ebavõrdelised.Artikkel 5Huvide ja huvide konflikti avalikustamise üldnorm1. Liikmesriigid tagavad, et kehtib asjakohane korraldus, mis tagab, et asjaomased isikud avalikustavad kõik suhted ja asjaolud, mille puhul võib põhjendatult eeldada, et need nõrgendavad soovituse erapooletust, eriti kui asjaomastel isikutel on märkimisväärne rahaline huvi ühe või mitme finantsinstrumendi suhtes, mida soovitus käsitleb, või märkimisväärne huvide konflikt seoses emitendiga, kellega soovitus on seotud.Kui asjaomane isik on juriidiline isik, kehtib see nõue ka kõikide füüsiliste isikute kohta, kes selle juriidilise isiku heaks töötavad töölepingu alusel või muul viisil ja kes on osalenud soovituse koostamises.2. Kui asjaomane isik on juriidiline isik, peavad lõike 1 kohaselt avaldatavas teabes olema esitatud vähemalt järgmised seigad:a) asjaomase isiku või seotud juriidiliste isikute huvid või huvide konfliktid, mis võivad soovituse koostamisel osalevatele isikutele teada olla või mille puhul võib põhjendatult eeldada, et need on sellistele isikutele teada;b) asjaomase isiku või seotud juriidiliste isikute huvid või huvide konfliktid, mis on teada isikutele, kellel, olgugi et nad ei ole osalenud soovituse koostamisel, oli või võis põhjendatud eelduse kohaselt olla juurdepääs soovitusele enne selle avaldamist klientidele või üldsusele.3. Liikmesriigid tagavad, et kehtib asjakohane korraldus, mis tagab, et soovitus sisaldab lõigete 1 ja 2 kohaselt avalikustatavat teavet. Kui selliselt avalikustatav teave oleks levitatava soovituse pikkuse suhtes ebavõrdeline, piisab sellest, kui soovituses viidatakse selgelt ja nähtavalt kohale, kus üldsus pääseb otse ja hõlpsasti selliselt avalikustatava teabe juurde, nagu näiteks asjaomase isiku vastaval veebilehel olevale otselingile selle teabe juurde.4. Liikmesriigid tagavad, et kehtib asjakohane korraldus, mis tagab, et mittekirjalike soovituste puhul kohandatakse lõikes 1 sätestatud nõudeid nii, et need ei oleks ebavõrdelised.5. Lõikeid 1–3 ei kohaldata ajakirjanikele, kelle kohta kehtib liikmesriikides samaväärne asjakohane korraldus, sealhulgas samaväärne asjakohane enesejärelevalvekord, tingimusel et sellise korralduse mõju on sarnane lõigetes 1–3 sätestatuga.Artikkel 6Huvide ja huvide konflikti avalikustamisega seotud lisakohustused1. Lisaks artiklis 5 sätestatud kohustuste täitmisele nõuavad liikmesriigid, et igas soovituses, mille on koostanud sõltumatu analüütik, investeerimisühing, krediidiasutus, mõni seotud juriidiline isik või mõni muu asjaomane isik, kelle põhitegevus on soovituste koostamine, avalikustataks selgelt ja nähtavalt järgmine teave nende huvide ja huvide konflikti kohta:a) ühelt poolt asjaomase isiku või seotud juriidilise isiku olulised osalused emitendi aktsiakapitalis või emitendi olulised osalused selliste isikute aktsiakapitalis. Need olulised osalused hõlmavad vähemalt järgmisi juhtumeid:- kui asjaomase isiku või seotud juriidilise isiku osalus emitendi kogu märgitud aktsiakapitalis ületab 5 % või- kui emitendi osalus asjaomase isiku või seotud juriidilise isiku kogu märgitud aktsiakapitalis ületab 5 %.Liikmesriigid võivad kehtestada väiksemaid piirmäärasid kui nendel kahel juhul kohaldatav 5 % suurune piirmäär;b) muud olulised rahalised huvid, mis asjaomasel isikul või seotud juriidilisel isikul on emitendi suhtes;c) vajaduse korral avaldus, et asjaomane isik või seotud juriidiline isik on emitendi finantsinstrumentide turutagaja või likviidsuse võimaldaja;d) vajaduse korral avaldus, et asjaomane isik või seotud juriidiline isik on eelnenud 12 kuu jooksul tegutsenud emitendi finantsinstrumentide avaliku pakkumise peakorraldaja või kaaskorraldajana;e) vajaduse korral avaldus, et asjaomane isik või seotud juriidiline isik on osaline mõnes muus emitendiga sõlmitud kokkuleppes, mis käsitleb investeerimisteenuste osutamist, tingimusel et sellega ei kaasne konfidentsiaalse äriteabe avalikustamine ja et kokkulepe on sõlmitud eelnenud 12 kuu jooksul või selle alusel on samal ajavahemikul makstud hüvitist või antud lubadus maksta hüvitist;f) vajaduse korral avaldus, et asjaomane isik või seotud juriidiline isik on osaline emitendiga sõlmitud kokkuleppes, mis käsitleb soovituse koostamist.2. Liikmesriigid nõuavad, et üldjoontes avalikustataks organisatsioonilised või halduslikud meetmed, mida investeerimisühingus või krediidiasutuses rakendatakse huvide konflikti tõkestamiseks ja vältimiseks seoses soovitustega, kaasa arvatud teabepiirangud.3. Liikmesriigid nõuavad, et investeerimisühingu või krediidiasutuse heaks töölepingu alusel või muul viisil töötavate füüsiliste või juriidiliste isikute puhul, kes osalesid soovituse koostamisel, avalikustataks artikli 5 lõike 1 teises lõigus oleva nõude raames eelkõige see, kas selliste isikute tasustamine on seotud investeerimisühingu, krediidiasutuse või mõne seotud juriidilise isiku sooritatud investeerimistehingutega.Kui need füüsilised isikud saavad või ostavad emitentide aktsiaid enne selliste aktsiate avalikku pakkumist, avalikustatakse ka hind, millega need aktsiad omandati, ja omandamise kuupäev.4. Liikmesriigid kohustavad investeerimisühinguid ja krediidiasutusi kord kvartali jooksul avalikustama selle, kui suure võrdelise osa moodustavad kõikidest soovitustest soovitused "osta", "hoida" ja "müüa" või samaväärsed soovitused, samuti igasse sellisesse rühma, kellele investeerimisühing või krediidiasutus on osutanud märkimisväärseid investeerimisteenuseid eelnenud 12 kuu jooksul, kuuluvate emitentide võrdelise osa.5. Liikmesriigid tagavad, et soovituses sisaldub lõigete 1–4 kohaselt avalikustatav teave. Kui lõigetes 1–4 sätestatud nõuded oleksid levitatava soovituse pikkuse suhtes ebavõrdelised, piisab sellest, kui soovituses viidatakse selgelt ja nähtavalt kohale, kus üldsus pääseb otse ja hõlpsasti selliselt avalikustatava teabe juurde, nagu näiteks investeerimisühingu või krediidiasutuse vastaval veebilehel olevale otselingile selle teabe juurde.6. Liikmesriigid tagavad, et kehtib asjakohane korraldus, mis tagab, et mittekirjalike soovituste puhul kohandatakse lõikes 1 sätestatud nõudeid nii, et need ei oleks ebavõrdelised.III PEATÜKKKOLMANDATE ISIKUTE KOOSTATUD SOOVITUSTE LEVITAMINEArtikkel 7Soovituste levitaja isikLiikmesriigid tagavad, et kehtib asjakohane korraldus, mis tagab, et juhul, kui asjaomane isik levitab kolmanda isiku koostatud soovitust omal vastutusel, märgitakse soovituses selgelt ja nähtavalt see asjaomane isik.Artikkel 8Soovituste levitamise üldnormLiikmesriigid tagavad, et kehtib asjakohane korraldus, mis tagab, et juhul, kui kolmanda isiku koostatud soovitust levitatakse oluliselt muudetud kujul, kirjeldatakse levitamisel olulist muudatust selgelt ja üksikasjalikult. Liikmesriigid tagavad, et juhul, kui oluline muudatus seisneb soovituse sisu muutmises (näiteks soovituse "osta" muutmine soovituseks "hoida" või "müüa" või vastupidi), täidab levitaja artiklitega 2–5 koostajatele kehtestatud nõudeid selle olulise muudatuse ulatuses.Lisaks sellele tagavad liikmesriigid, et kehtib asjakohane korraldus, mis tagab, et asjaomastel isikutel, kes ise või füüsiliste isikute kaudu levitavad oluliselt muudetud soovitust, on ametlikud kirjalikud tegevuspõhimõtted, mis võimaldavad teavet saavaid isikuid suunata kohtadesse, kus neil on juurdepääs andmetele soovituse koostaja isiku kohta, soovitusele endale ja andmetele koostaja avalikustatud huvide või huvide konflikti kohta, tingimusel et need andmed on üldsusele kättesaadavad.Esimest ja teist lõiku ei kohaldata kolmanda isiku koostatud soovitusi käsitlevate uudiste edastamise suhtes, kui soovitust ei ole oluliselt muudetud.Kolmanda isiku koostatud soovituse kokkuvõtte levitamise korral tagavad sellist kokkuvõtet levitavad asjaomased isikud, et kokkuvõte on selge ega ole eksitav, selles nimetatakse allikdokument ja koht, kus üldsus pääseb otse ja hõlpsasti allikdokumendiga seonduva avalikustatud teabe juurde, tingimusel et see teave on üldsusele kättesaadav.Artikkel 9Investeerimisühingute ja krediidiasutuste lisakohustusedKui asjaomane isik on investeerimisühing, krediidiasutus või selliste isikute heaks töölepingu alusel või muul viisil töötav füüsiline isik, nõuavad liikmesriigid lisaks artiklites 7 ja 8 sätestatud kohustuste täitmisele, et:a) investeerimisühingu või krediidiasutuse suhtes pädeva asutuse nimi oleks selgelt ja nähtavalt märgitud;b) levitaja täidaks artikliga 6 koostajatele kehtestatud nõudeid, kui soovituse koostaja ei ole soovitust veel levitanud teabejaotuskanali kaudu;c) täidetaks artiklitega 2–6 koostajatele kehtestatud nõudeid, kui investeerimisühing või krediidiasutus on soovitust oluliselt muutnud.IV PEATÜKKLÕPPSÄTTEDArtikkel 10Ülevõtmine1. Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 12. oktoobril 2004. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga korraldatavas valdkonnas nende poolt vastuvõetud põhiliste siseriiklike õigusnormide teksti.Artikkel 11JõustumineKäesolev direktiiv jõustub selle Euroopa Liidu Teatajas avaldamise päeval.Artikkel 12AdressaadidKäesolev direktiiv on adresseeritud liikmesriikidele.Brüssel, 22. detsember 2003Komisjoni nimelkomisjoni liigeFrederik Bolkestein[1] ELT L 96, 12.4.2003, lk 16.[2] CESR (Committee of European Securities Regulators) loodi komisjoni otsusega 2001/527/EÜ (EÜT L 191, 13.7.2001, lk 43).[3] EÜT L 281, 23.11.1995, lk 31.[4] EÜT L 141, 11.6.1993, lk 27.[5] EÜT L 126, 26.5.2000, lk 1.--------------------------------------------------


title: Komisjoni direktiiv 2005/72/EÜ, 21. oktoober 2005, millega muudetakse nõukogu direktiivi 91/414/EMÜ toimeainete kloropürifossi, metüülkloropürifossi, mankotseebi, maneebi ja metiraami lisamiseks   (EMPs kohaldatav tekst)

text:
               22.10.2005

               ET

               Euroopa Liidu Teataja

               L 279/63

      KOMISJONI DIREKTIIV 2005/72/EÜ,
   21. oktoober 2005,
   millega muudetakse nõukogu direktiivi 91/414/EMÜ toimeainete kloropürifossi, metüülkloropürifossi, mankotseebi, maneebi ja metiraami lisamiseks
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni 11. detsembri 1992. aasta määruses (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, (2) on esitatud hinnatavate toimeainete loetelu, et kanda need võimaluse korral direktiivi 91/414/EMÜ I lisasse. Selles loendis on ka kloropürifoss, metüülkloropürifoss, mankotseeb, maneeb ja metiraam.

               (2)

               Kõnealuste toimeainete mõju inimeste tervisele ja keskkonnale on mitmete teavitajate kavandatud kasutusviiside puhul hinnatud vastavalt määruse (EMÜ) nr 3600/92 sätetele. Komisjoni 27. aprilli 1994. aasta määrusega (EÜ) nr 933/94, millega sätestatakse taimekaitsevahendite toimeained ja määratakse referentliikmesriigid komisjoni määruse (EMÜ) nr 3600/92 rakendamiseks, (3) määrati järgmised referentliikmesriigid, kes esitasid määruse (EMÜ) nr 3600/92 artikli 7 lõike 1 punkti c kohaselt komisjonile asjakohased hindamisaruanded ja soovitused. Kloropürifossi ja metüülkloropürifossi puhul oli referentliikmesriik Hispaania ja kogu asjaomane teave esitati 16. septembril 1997 ja 7. mail 1999. Mankotseebi, maneebi ja metiraami puhul määrati referentliikmesriigiks Itaalia ja kogu asjaomane teave esitati vastavalt 3. oktoobril 2000, 29. novembril 2000 ja 22. augustil 2000.

               (3)

               Liikmesriigid ja komisjon on hindamisaruanded toiduahela ja loomatervishoiu alalises komitees läbi vaadanud. Läbivaatamine lõpetati 3. juunil 2005 ning vormistati komisjoni läbivaatamisaruandena kloropürifossi, metüülkloropürifossi, mankotseebi, maneebi ja metiraami kohta.

               (4)

               Kloropürifossi, metüülkloropürifossi mankotseebi, maneebi ja metiraami käsitlevate aruannete läbivaatamisel ei ilmnenud mingeid lahendamata küsimusi, mida peaks käsitlema taimede teaduskomitee või Euroopa Toiduohutusamet, kes on taimede teaduskomitee ülesande üle võtnud.

               (5)

               Mitmest läbiviidud uuringust on ilmnenud, et kloropürifossi, metüülkloropürifossi, mankotseebi, maneebi ja metiraami sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele eelkõige komisjoni läbivaatamisaruandes uuritud ja üksikasjalikult kirjeldatud kasutusviiside osas. Seetõttu on asjakohane lisada kõnealused toimeained I lisasse tagamaks, et kõigis liikmesriikides on võimalik neid toimeaineid sisaldavate taimekaitsevahendite kasutusload välja anda kooskõlas kõnealuse direktiivi sätetega.

               (6)

               Ilma et see piiraks eelnevat järeldust, on asjakohane hankida täiendavat teavet teatud eriseikade kohta. Direktiivi 91/414/EMÜ artikli 6 lõikes 1 on sätestatud, et toimeaine kandmisel I lisasse võib esitada tingimusi. Seega on asjakohane nõuda, et kloropürifossi, metüülkloropürifossi, mankotseebi, maneebi ja metiraami tuleks täiendavalt testida, kinnitamaks teatavate muude kui sihtorganismide ohtude hindamist, maneebi ja mankotseebi puhul ka arengut mõjutava mürgisuse ohu hindamist, ning et teavitajad peaksid selliseid uuringuid esitama.

               (7)

               Enne toimeaine I lisasse kandmist tuleks liikmesriikidele ja huvitatud isikutele anda piisavalt aega, et nad saaksid valmistuda toimeaine lisamisest tulenevate uute nõuete täitmiseks.

               (8)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine kandmisega I lisasse, tuleks pärast toimeaine loetelusse kandmist anda liikmesriikidele kuus kuud kloropürifossi, metüülkloropürifossi, mankotseebi, maneebi või metiraami sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas toodud tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele kehtivaid lube muutma, need asendama või tühistama. Erandina nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike, III lisa kohaste andmete esitamiseks ja hindamiseks kooskõlas direktiivis 91/414/EMÜ kehtestatud ühtsete tingimustega.

               (9)

               Määruse (EMÜ) nr 3600/92 raames hinnatud toimeainete direktiivi 91/414/EMÜ I lisasse kandmisel saadud kogemused on näidanud, et kehtivate kasutuslubade valdajate kohustused seoses andmetele juurdepääsuga võivad tekitada tõlgendamisraskusi. Raskuste vältimiseks tulevikus on vaja täpsustada liikmesriikide kohustusi, eelkõige kohustust kontrollida, et loa valdaja võimaldab juurdepääsu toimikule, mis vastab kõnealuse direktiivi II lisa nõuetele. Täpsustamine ei too siiski liikmesriikidele ega lubade valdajatele kaasa uusi kohustusi võrreldes I lisa muutmiseks seni vastu võetud direktiividega.

               (10)

               Seepärast on asjakohane direktiivi 91/414/EMÜ vastavalt muuta.

               (11)

               Käesolevas direktiivis sätestatud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 31. detsembriks 2006. Nad edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid õigusnorme alates 1. jaanuarist 2007.
   Kui liikmesriigid võtavad asjaomased õigusnormid vastu, lisavad nad õigusnormidesse või õigusnormide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Liikmesriigid muudavad direktiivi 91/414/EMÜ kohaselt vajaduse korral toimeainetena kloropürifossi, metüülkloropürifossi, mankotseebi, maneebi või metiraami sisaldavate taimekaitsevahendite kehtivaid lube või tühistavad need 31. detsembriks 2006. Nad kontrollivad nimetatud tähtpäevaks eelkõige, et on täidetud kõnealuse direktiivi lisas kloropürifossi, metüülkloropürifossi, mankotseebi, maneebi ja metiraami suhtes sätestatud tingimused, välja arvatud kõnealuseid toimeaineid käsitlevate kannete B osas nimetatud tingimused, ning et loa valdajal on olemas kõnealuse direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab kloropürifossi, metüülkloropürifossi, mankotseebi, maneebi või metiraami ainsa toimeainena või ühena mitmest toimeainest, mis kõik on hiljemalt 30. juuniks 2006 kantud direktiivi 91/414/EMÜ I lisasse, läbi toote uue hindamise kõnealuse direktiivi III lisa nõuetele vastava toimiku põhjal vastavalt direktiivi 91/414/EMÜ VI lisas sätestatud ühtsetele põhimõtetele ning arvestades kõnealuse direktiivi I lisa vastavalt kloropürifossi, metüülkloropürifossi, mankotseebi, maneebi ja metiraami käsitlevate kannete B osa. Sellest hinnangust lähtuvalt otsustavad nad, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast kindlaksmääramist:

               a)

               juhul, kui taimekaitsevahend sisaldab kloropürifossi, metüülkloropürifossi, mankotseebi, maneebi või metiraami ainsa toimeainena, muudavad liikmesriigid vajadusel luba või tühistavad selle hiljemalt 30. juuniks 2010; või

               b)

               juhul, kui vahend sisaldab kloropürifossi, metüülkloropürifossi, mankotseebi, maneebi või metiraami ühena mitmest toimeainest, muudavad liikmesriigid vajadusel luba või tühistavad selle hiljemalt 30. juuniks 2010 või kuupäevaks, mis on ette nähtud loa muutmiseks või tühistamiseks vastavas direktiivis või direktiivides, millega asjaomane toimeaine või asjaomased toimeained kanti direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. juulil 2006.
   Artikkel 5
   Käesolev direktiiv on adresseeritud liikmesriikidele.

      Brüssel, 21. oktoober 2005

            Komisjoni nimel

            komisjoni liige

         Markos KYPRIANOU

      (1)  EÜT L 230, 19.8.1991, lk 1. Direktiivi on viimati muudetud komisjoni direktiiviga 2005/396/EÜ (ELT L 70, 16.3.2005, lk 1).

      (2)  EÜT L 366, 15.12.1992, lk 10. Määrust on viimati muudetud määrusega (EÜ) nr 2266/2000 (EÜT L 259, 13.10.2000, lk 10).

      (3)  EÜT L 107, 28.4.1994, lk 8. Määrust on viimati muudetud määrusega (EÜ) nr 2230/95 (EÜT L 225, 22.9.1995, lk 1).

      LISA
      Direktiivi 91/414/EMÜ I lisa tabeli lõppu lisatakse järgmised kanded:

                     Nr

                     Üldnimetus,
                     tunnuskoodid

                     IUPACi nimetus

                     Puhtus (1)

                     Jõustumine

                     Loetellu kuulumise lõpptähtaeg

                     Erisätted

                     “112

                     Kloropürifoss
                     CASi nr
                     2921-88-2
                     CIPACi nr
                     221

                     O,O-dietüül-O-3,5,6-trikloro-2-püridüülfosforotioaat

                     ≥ 970 g/kg
                     Lisand O,O,O,O-tetraetüülditiopürofosfaat (sulfotep) loeti toksikoloogiliselt oluliseks ning kehtestati piirnorm 3 g/kg

                     1. juuli 2006

                     30. juuni 2016

                     A OSA
                     Lubatud kasutada ainult insektitsiidina
                     B OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 3. juunil 2005 lõplikult vormistatud kloropürifossi käsitleva aruande järeldusi, eriti selle I ja II lisa
                     Liikmesriigid peavad pöörama erilist tähelepanu lindude, imetajate, veeorganismide, mesilaste ning muude kui sihtrühma lülijalgsete kaitsele ning tagama, et lubamise tingimused sisaldavad vajaduse korral ohu vähendamise meetmeid, näiteks puhvervööndeid
                     Liikmesriigid taotlevad täiendavate uuringute esitamist, mis kinnitaks lindude ja imetajate ohtude hindamist. Nad tagavad, et teavitaja, kelle taotlusel on kloropürifoss käesolevasse lisasse kantud, esitab sellised uuringud komisjonile 2 aasta jooksul pärast käesoleva direktiivi jõustumist

                     113

                     Metüülkloropürifoss
                     CASi nr
                     5598-13-0
                     CIPACi nr
                     486

                     O,O-dimetüül-O-3,5,6-trikloro-2-püridüülfosforotioaat

                     ≥ 960 g/kg
                     Lisandid O,O,O,O-tetraetüülditiopürofosfaat (sulfotemp) ja O,O,O-trimetüül-O-(3,5,6-trikloro-2-püridinüül) difosforoditioaat (sulfotempi ester) loeti toksikoloogiliselt oluliseks ning mõlemale lisandile kehtestati piirnorm 5 g/kg

                     1. juuli 2006

                     30. juuni 2016

                     A OSA
                     Lubatud kasutada ainult insektitsiidina
                     B OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 3. juunil 2005 lõplikult vormistatud metüülkloropürifossi käsitleva aruande järeldusi, eriti selle I ja II lisa
                     Liikmesriigid peavad pöörama erilist tähelepanu lindude, imetajate, veeorganismide ning muude kui sihtrühma lülijalgsete kaitsele ning tagama, et lubamise tingimused sisaldavad vajaduse korral ohu vähendamise meetmeid, näiteks puhvervööndeid
                     Liikmesriigid taotlevad täiendavate uuringute esitamist, mis kinnitaks lindude ja imetajate ohtude hindamist, kui toodet kasutatakse välitingimustes. Nad tagavad, et teavitaja, kelle taotlusel on metüülkloropürifoss käesolevasse lisasse kantud, esitab sellised uuringud komisjonile 2 aasta jooksul pärast käesoleva direktiivi jõustumist

                     114

                     Maneeb
                     CASi nr
                     12427-38-2
                     CIPACi nr
                     61

                     Mangaanetüleenbis(ditiokarbamaat) (polümeerne)

                     ≥ 860 g/kg
                     Valmistamisel sissejääv lisand etüleentiokarbamiid loetakse toksikoloogiliselt oluliseks ja tema sisaldus maneebis ei tohi olla üle 0,5 %

                     1. juuli 2006

                     30. juuni 2016

                     A OSA
                     Lubatakse kasutada üksnes fungitsiidina
                     B OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 3. juunil 2005 lõplikult vormistatud maneebi käsitleva aruande järeldusi, eriti selle I ja II lisa
                     Liikmesriigid peavad pöörama erilist tähelepanu võimalikule põhjavee saastamisele, kui toimeainet kasutatakse tundlike mullastiku- ja/või äärmuslike kliimatingimustega piirkondades
                     Liikmesriigid peavad pöörama erilist tähelepanu jääkidele toidus ja hindama tarbijate kokkupuudet toidu kaudu
                     Liikmesriigid peavad pöörama erilist tähelepanu lindude, imetajate, veeorganismide ning muude kui sihtrühma lülijalgsete kaitsele ning tagama, et lubamise tingimused sisaldavad ohu vähendamise meetmeid
                     Liikmesriigid taotlevad täiendavate uuringute esitamist, mis kinnitaks lindude, imetajate ja arengut mõjutava mürgisuse ohtude hindamist
                     Nad tagavad, et teavitaja, kelle taotlusel on maneeb käesolevasse lisasse kantud, esitab sellised uuringud komisjonile 2 aasta jooksul pärast käesoleva direktiivi jõustumist

                     115

                     Mankotseeb
                     CASi nr
                     8018-01-7 (endine 8065-67-5)
                     CIPACi nr
                     34

                     Mangaanetüleenbis(ditiokarbamaat) (polümeerne) kompleks tsingisoolaga

                     ≥ 800 g/kg
                     Valmistamisel sissejääv lisand etüleentiokarbamiid loetakse toksikoloogiliselt oluliseks ja tema sisaldus mankotseebis ei tohi olla üle 0,5 %

                     1. juuli 2006

                     30. juuni 2016

                     A OSA
                     Lubatakse kasutada üksnes fungitsiidina
                     B OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 3. juunil 2005 lõplikult vormistatud mankotseebi käsitleva aruande järeldusi, eriti selle I ja II lisa
                     Liikmesriigid peavad pöörama erilist tähelepanu võimalikule põhjavee saastamisele, kui toimeainet kasutatakse tundlike mullastiku- ja/või äärmuslike kliimatingimustega piirkondades
                     Liikmesriigid peavad pöörama erilist tähelepanu jääkidele toidus ja hindama tarbijate kokkupuudet toidu kaudu
                     Liikmesriigid peavad pöörama erilist tähelepanu lindude, imetajate, veeorganismide ning muude kui sihtrühma lülijalgsete kaitsele ning tagama, et lubamise tingimused sisaldavad ohu vähendamise meetmeid
                     Liikmesriigid taotlevad täiendavate uuringute esitamist, mis kinnitaks lindude, imetajate ja arengut mõjutava mürgisuse ohtude hindamist
                     Nad tagavad, et teavitaja, kelle taotlusel on mankotseeb käesolevasse lisasse kantud, esitab sellised uuringud komisjonile 2 aasta jooksul pärast käesoleva direktiivi jõustumist

                     116

                     Metiraam
                     CASi nr
                     9006-42-2
                     CIPACi nr
                     478

                     Tsinkammiinetüleenbis (ditiokarbamaat) polü[etüleenbis(tiuraamdisulfiid)]

                     ≥ 840 g/kg
                     Valmistamisel sissejääv lisand etüleentiokarbamiid loetakse toksikoloogiliselt oluliseks ja tema sisaldus metiraamis ei tohi olla üle 0,5 %

                     1. juuli 2006

                     30. juuni 2016

                     A OSA
                     Lubatakse kasutada üksnes fungitsiidina
                     B OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 3. juunil 2005 lõplikult vormistatud metiraami käsitleva aruande järeldusi, eriti selle I ja II lisa
                     Liikmesriigid peavad pöörama erilist tähelepanu võimalikule põhjavee saastamisele, kui toimeainet kasutatakse tundlike mullastiku- ja/või äärmuslike kliimatingimustega piirkondades
                     Liikmesriigid peavad pöörama erilist tähelepanu jääkidele toidus ja hindama tarbijate kokkupuudet toidu kaudu
                     Liikmesriigid peavad pöörama erilist tähelepanu lindude, imetajate, veeorganismide ning muude kui sihtrühma lülijalgsete kaitsele ning tagama, et lubamise tingimused sisaldavad ohu vähendamise meetmeid
                     Liikmesriigid taotlevad täiendavate uuringute esitamist, mis kinnitaks lindude ja imetajate ohtude hindamist. Nad tagavad, et teavitaja, kelle taotlusel on metiraam käesolevasse lisasse kantud, esitab sellised uuringud komisjonile 2 aasta jooksul pärast käesoleva direktiivi jõustumist”

         (1)  Täiendavad andmed toimeaine olemuse ja spetsifikatsiooni kohta on esitatud läbivaatamisaruandes.